PRIJEDLOG ODLUKE:

Na temelju članka 48. stavka 1. i 4. Zakona o predškolskom odgoju i obrazovanju („Narodne novine“ broj: 10/97, 107/07, 94/13, 98/19, 57/22 i 101/23) i članka 32. Statuta Općine Podgora („Glasnik“ - službeno glasilo Općine Podgora 5/09, 9/09, 3/13, 3/15, 4/18, 5/20 – pročišćeni tekst, 14/20, 4/21, 22/23, 1/25), Općinsko vijeće Općine Podgora na sjednici održanoj \_\_\_\_\_\_\_\_ 2025. godine donosi

**O D L U K U**

**o visini upisnine i naknade za boravak djece u Dječjem vrtiću ˝Morski konjić˝ Podgora**

Članak 1.

Upisnina u Dječji vrtić ˝Morski konjić˝ Podgora iznosi 29,20 EUR za jedno dijete.

Članak 2.

Određuje se ekonomska cijena mjesečne naknade za boravak djece u Dječjem vrtiću ˝Morski konjić˝ Podgora za korisnike:

- poludnevnog jutarnjeg programa ( 6 sati) u iznosu od 264,28 eura mjesečno

- cjelodnevnog programa ( 10 sati) u iznosu od 331,30 eura mjesečno.

Članak 3.

Općina Podgora u cijelosti financira ekonomsku cijenu mjesečne naknade za boravak djeteta u Dječjem vrtiću ˝Morski konjić˝ Podgora korisnicima koji ispunjavaju uvjet iz članaka 4. ove Odluke.

Korisnik koji ne udovoljava uvjetu za financiranje od strane Općine Podgora iz članka 4. ove Odluke plaća punu ekonomsku cijenu mjesečne naknade za boravak djeteta u Dječjem vrtiću ˝Morski konjić˝ Podgora.

Članak 4.

Korisnik iz članka 3. ove Odluke je roditelj/skrbnik/udomitelj djeteta koje je upisano u Dječji vrtić ˝Morski konjić˝ Podgora i koji ima prebivalište na području Općine Podgora.

Dječji vrtić ˝Morski konjić˝ Podgora utvrđuje ispunjavaju li korisnici uvjete iz prethodnog članka te dostavljaju Općini Podgora podatke o korisnicima Vrtića koji ostvaruju pravo na financiranje.

Članak 5.

Općina Podgora u cijelosti financira trošak prehrane (ručak) djece u cjelodnevnom programu.

Općina Podgora će regulirati posebnim ugovorom s Dječjim vrtićem ˝Morski konjić˝ Podgora način financiranja troškova prehrane djece u cjelodnevnom programu.

Članak 6.

Sredstva iz članka 1. i 2. ove Odluke uplaćuju se na račun Dječjeg vrtića ˝Morski konjić˝ Podgora.

Dječji vrtić ˝Morski konjić˝ Podgora dužan je dostaviti Općini Podgora svaki mjesec zahtjev za refundacijom iznosa koji financira Općina Podgora za prethodni mjesec s popisom korisnika i računom.

Članak 7.

Ova Odluka objavit će se u ˝Glasniku˝, službenom glasilu Općine Podgora i stupa na snagu 1. rujna 2025.godine.

Danom stupanja na snagu ove Odluke prestaje važiti Odluka o visini upisnine i naknade za boravak djece u Dječjem vrtiću ˝Morski konjić˝ Podgora ( „Glasnik“- službeno glasilo Općine Podgora 7/22) i Odluka o izmjeni Odluke o visini upisnine i naknade za boravak djece u Dječjem vrtiću „Morski konjić“ Podgora („Glasnik“- službeno glasilo Općine Podgora 1/25).

KLASA: PREDSJEDNIK OPĆINSKOG VIJEĆA

URBROJ: Ivan Talijančić

OBRAZLOŽENJE:

Prema posljednjem Popisu stanovništva iz 2021. godine došlo je do smanjenja broja stanovnika Općine Podgora za ukupno 285 stanovnika u odnosu na 2011. godinu.

U cilju odgovora na demografsku održivost, pronatalitetnu politiku i podizanje kvalitete života stanovništva predlaže se model u kojem Općina Podgora u potpunosti preuzima obvezu financiranja ekonomske cijene boravka djece u Dječjem vrtiću „ Morski konjić“ Podgora.

Ovom Odlukom predviđa se da roditelj/skrbnik/posvojitelj djece s prebivalištem na području Općine Podgora više neće sudjelovati u plaćanju mjesečnog iznosa naknade za boravak djeteta u Dječjem vrtiću „Morski konjić“ Podgora čime se ostvaruje uvjet za potpuno sufinanciranje ekonomske cijene mjesečne naknade za boravak djece.

Cilj ove Odluke je dodatno rasterećenje roditelja/skrbnika/posvojitelja, poticanje nataliteta i podrška zapošljavanju.

Sredstva za provedbu ove Odluke osigurana su u Proračunu Općine Podgora.